S-171/2011

Mál þetta höfðaði lögreglustjórinn á Akranesi með ákæru 2. ágúst 2011 á hendur ákærða, L-kk-þgf I-kk-þgf M-kk-þgf, kt. …, Bjarkagrund 9 á Akranesi. Málið var dómtekið 26. ágúst 2011.

Í ákæruskjali segir að málið sé höfðað gegn ákærða „fyrir líkamsárás á Akranesi, aðfararnótt laugardagsins 28. maí 2011, á skemmtistaðnum Breiðinni að Bárugötu 15, með því að hafa slegið S-kvk-þf J-kvk-þf, kt. …, eitt högg í andlitið við vinstri augabrún með þeim afleiðingum að S-kvk-nf hlaut mar og 3 cm skurð rétt ofan við vinstri augabrún og var sárið saumað.

Telst þetta varða við 217. gr. almennra hegningarlaga nr. 19/1940, sbr. 10. gr. laga nr. 20/1981, 110. gr. laga nr. 82/1998 og 234. gr. laga nr. 88/2008.

Þess er krafist að ákærði verði dæmdur til refsingar og greiðslu alls sakarkostnaðar.

Einkaréttarkrafa:

Af hálfu S-kvk-ef J-kvk-ef, kt. …, er krafist að ákærði verði dæmdur til greiðslu skaða- og miskabóta að fjárhæð kr. 462.400. Krafist er vaxta með vísan til III. og IV. kafla laga nr. 38/2001 um vexti og verðtryggingu. Þá er krafist vaxta skv. 8. gr., sbr. 4. gr. sömu laga af fyrrgreindri fjárhæð frá 28.05.11 til þess dags þegar mánuður er liðinn frá því að bótakrafan er kynnt ákærða, en dráttarvaxta eftir þann dag skv. 9. gr., sbr. 1. mgr. 6. gr. sömu laga til greiðsludags.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði hefur ákærði frá árinu 2005 hlotið þrjá dóma og einu sinni gengist undir lögreglustjórasátt fyrir brot gegn almennum hegningarlögum og umferðarlögum. Ákærði hlaut síðast dóm 10. júní 2008, vegna brots gegn umferðarlögum, þar sem refsing var ákveðin 200.000 króna sekt, auk þess sem ákærði var sviptur ökurétti í tvö ár.

Við ákvörðun refsingar er þess að gæta að ákærði á að baki tvo dóma frá árunum 2006 og 2007 fyrir brot gegn 1. mgr. 217. gr. almennra hegningarlaga. Er annars vegar um að ræða brot sem ákærði framdi fyrir 18 ára aldur og hins vegar brot sem hann framdi eftir að hafa nýlega náð 18 ára aldri. Refsing vegna þessara mála var fangelsi í þrá mánuði skilorðsbundið í þrjú ár. Þá er þess að gæta að sú líkamsárás, sem ákærði hefur nú verið sakfelldur fyrir, var með öllu tilefnislaus. Að öllu virtu þykir refsing hans hæfilega ákveðin tveggja mánaða fangelsi, en rétt þykir að fresta fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Af hálfu brotaþola, S-kvk-ef J-kvk-ef, er krafist skaðabóta, en krafan er sundurliðuð þannig:

Bætur vegna skemmda á fötum og handtösku kr. 12.000

Miski skv. 26. gr. skaðabótalaga kr. 350.000

Kostnaður vegna lögfræðings kr. 100.400

Samtals kr. 462.400

Ákærði hefur viðurkennt bótaskyldu og samþykkir kröfu vegna munatjóns. Samkvæmt því verður sá kröfuliður tekinn til greina. Ákærði mótmælir hins vegar fjárhæð annarra kröfuliða og leggur þann ágreining í mat dómsins. Miskabætur til brotaþola þykja hæfilega ákveðnar 200.000 krónur. Þá verður vaxtakrafa brotaþola tekin til greina þannig að dráttarvextir reiknist frá 4. ágúst 2011, en þá var mánuður liðinn frá því krafan var kynnt ákærða, sbr. 9. gr. laga um vexti og verðtryggingu, nr. 38/2001. Loks verður ákærða gert að greiða brotaþola 40.000 krónur í málskostnað.

Með vísan til. 1. mgr. 218. gr. laga nr. 88/2008 verður ákærði dæmdur til að greiða sakarkostnað samkvæmt yfirliti lögreglu, svo sem greinir í dómsorði.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, L-kk-nf I-kk-nf M-kk-nf, sæti tveggja mánaða fangelsi, en fresta skal fullnustu refsingarinnar og falli hún niður að liðnum þremur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði greiði brotaþola, S-kvk-þgf J-kvk-þgf, 212.000 krónur með vöxtum samkvæmt 8. gr. laga um vexti og verðtryggingu, nr. 38/2001, frá 28. maí 2011 til 4. ágúst 2011, en dráttarvöxtum samkvæmt 1. mgr. 6. gr. sömu laga frá þeim degi til greiðsludags. Að auki greiði ákærði brotaþola 40.000 krónur í málskostnað.

Ákærði greiði 21.268 krónur í sakarkostnað

B-kk-nf B-kk-nf